Rīgā Nr. 2017. gada \_\_\_\_\_\_\_\_\_\_\_\_\_

**.§**

**Informatīvais ziņojums „Par papildu valsts budžeta saistību uzņemšanos ERASMUS+ programmas līdzfinansētā projekta „Eiropas antidopinga paaudze (E.D.GE.)” īstenošanai”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(M.Kučinskis)

1. Pieņemt zināšanai veselības ministres iesniegto informatīvo ziņojumu.
2. Atļaut Veselības ministrijai (Valsts sporta medicīnas centram (turpmāk – VSMC)) uzņemties valsts budžeta saistības ERASMUS+ programmas projekta “Eiropas antidopinga paaudze (E.D.GE.)” (turpmāk – Projekts) īstenošanai. Projekta kopējās izmaksas tiek prognozētas 7 537 EUR apmērā, t.sk. 80% ERASMUS+ programmas finanšu palīdzība (6 030 EUR) un 20% nacionālais finansējums (1 507 EUR).
3. Šī protokollēmuma 2.punktā minētā Projekta ieviešanai nepieciešamo finansējumu 4 522 EUR apmērā, tajā skaitā nacionālo līdzfinansējumu līdz 1 507 EUR un priekšfinansējumu līdz 3 015 EUR pārdalīt 2017.gadā no “74.resora „Gadskārtējā valsts budžeta izpildes procesā pārdalāmais finansējums” programmas 80.00.00. “Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai””.
4. Veselības ministrijai sagatavot un normatīvajos aktos noteiktā kārtībā iesniegt Finanšu ministrijā pieprasījumu par apropriācijas pārdali.
5. Veselības ministrijai (VSMC) pēc Projekta gala maksājuma saņemšanas nodrošināt līdzekļu ieskaitīšanu valsts pamatbudžeta ieņēmumos.

Ministru prezidents Māris Kučinskis

Valsts kancelejas direktors Mārtiņš Krieviņš

Iesniedzējs: Veselības ministre Anda Čakša

Vīza: Valsts sekretārs Kārlis Ketners